Doložka finančných, ekonomických, environmentálnych vplyvov 
a vplyvov na zamestnanosť

	V nadväznosti na uznesenie vlády SR č. 772/2004 bol podrobne rozpracovaný postup prác na najbližšie obdobie a  konkretizovaný rozsah prác na rok 2010 s vyčíslením finančných nárokov na zabezpečenie sanačných a monitorovacích prác. Realizáciou navrhovaných prác v zmysle predloženej správy sa docieli jednak eliminácia aktuálnych rizík zo znečisťovania životného prostredia, ale súčasne je možné predpokladať, že navrhovaným postupom bude možné docieliť ďalšiu redukciu odhadovaných nákladov vyčíslených na základe rizikových analýz.  

a) Vyčíslenie odhadu dopadov na verejné financie

1.	Vyžaduje zabezpečiť realizáciu prác v lokalitách Sliač a Vlkanová vo výške 738 564,00 € (22 250 000,00 Sk), ktoré budú zabezpečené v rámci limitu výdavkov kapitoly MO SR na rok 2010, bez zvýšených požiadaviek na štátny resp. verejný rozpočet. Na dokončenie prác v roku 2011 budú zabezpečené finančné prostriedky v rámci limitu výdavkov kapitoly MO SR vo výške 663 878,38 € (20 000 000,00 Sk) bez zvýšených požiadaviek na štátny, resp. verejný rozpočet a nebudú mať dopad ani na počet zamestnancov štátnych rozpočtových a príspevkových organizácií. 
2.	Realizácia sanačných a monitorovacích prác v lokalitách po bývalej Sovietskej armáde nebude mať dopad na rozpočty štátnych fondov, rozpočty obcí a VÚC, rozpočty Sociálnej poisťovne, zdravotných poisťovní a Národného úradu práce, na rozpočty Fondu národného majetku SR a Slovenského pozemkového fondu. 

b) Odhad dopadov na obyvateľov, hospodárenie podnikateľskej sféry a iných 
     právnických osôb

1.	Realizáciou sanačných a monitorovacích prác v lokalitách po bývalej Sovietskej armáde sa zabezpečí kontrola rozsahu kontaminácie podzemných vôd z časového vývoja predstavujúceho potenciálne ekologické riziko pre podzemné vody. Zamedzí sa šíreniu znečistenia, čo bude mať priaznivý dopad na životné prostredie a kvalitu života obyvateľstva v dotknutom území.
2.	Navrhované opatrenia sú v súlade s prioritami a cieľmi hospodárskej politiky.

c) Vyčíslenie odhadu dopadov na životné prostredie

1.	Realizácia sanačných a monitorovacích prác v lokalitách po bývalej Sovietskej armáde je v súlade s prioritami a cieľmi štátnej environmentálnej politiky.
2.	Sanačné práce sú v súlade so zákonom NR SR č. 127/1994 Z. z..

d) Odhad dopadov na zamestnanosť

1.	Pri realizácii navrhovaných monitorovacích prác sa nepredpokladajú dopady na     
      zamestnanosť. 

e) Analýza vplyvov na podnikateľské prostredie

      1.	Realizácia sanačných a monitorovacích prác je v súlade s platnou legislatívou a nemá   	nepriaznivý vplyv na podnikateľské prostredie a administratívne štruktúry.